
[bookmark: _Hlk172200040]Inšpektorji  za okolje so v letu 2023 pregledali 39 obratov manjšega in večjega tveganja za okolje 
Inšpektorji za okolje so v  letu 2023 skupno pregledali 39 obratov, v katerih so prisotne nevarne snovi, ki lahko povzročijo nesrečo s posledicami za ljudi in okolje. Glede na vrste in količine nevarnih snovi se ti obrati uvrščajo med obrate večjega ali manjšega tveganja za okolje. Inšpekcijski nadzori so bili opravljeni v 29 obratih večjega in 10 obratih manjšega tveganja za okolje.

PODNASLOV 1: Nadzor nad obrati večjega tveganja
Inšpektorji za okolje so v nadzorih obratov večjega tveganja preverjali:
· podatke o obratu in upravljavcu obrata večjega tveganja za okolje
· količine prisotnih nevarnih snovi in ravnanju z njimi
· postopke pretakanja na pretakališčih
· izobraževanje za zaposlene, ki ravnajo z nevarnimi snovi 
· vire tveganja zunaj obrata, ki bi lahko povečali tveganje in posledice tveganja ali posledice večje nesreče
· ali so v obratu prisotne nevarne snovi, ki burno reagirajo med seboj (in lahko povzročijo požar ali eksplozijo eksoterme reakcije, oksidant reducent, sproščajo se plini) 
· ali so obrati z verižnimi učinki seznanili sosednje obrate 
· ali so sprejeti ukrepi za preprečevanje nesreč pri pretakanju nevarnih snovi v/iz rezervoarjev v skladiščih in vmesnih rezervoarjev in
· ali je bilo pregledano varnostno poročilo.
Zakon o varstvu okolja (ZVO-2) določa, da obdobje med dvema zaporednima pregledoma obrata večjega tveganja ne sme biti daljše od enega leta, in treh let za obrate manjšega tveganja. Inšpekcija za okolje vsako leto izdela načrt nadzorov zavezancev, pri katerih je potrebno izvesti redni inšpekcijski nadzor v tekočem letu.
[bookmark: _Hlk172206593]PODNASLOV 2: Ugotovitve nadzorov nad obrati večjega tveganja za okolje 
Inšpektorji so izdali tri ureditvene odločbe. F.A. Maik Transport d. o. o., zaradi ugotovljenih nepravilnosti pri izvedbi spremembe na lokaciji obrata, Intereuropi d. d., Filiala Celje, Poslovna enota Maribor zaradi ugotovljenih nepravilnosti na delu pasivnih varnostno pomembnih naprav in Petrolu d. d., Ljubljana, skladišče goriv Lendava zaradi nepravilnosti na pasivnih varnostno pomembnih napravah. 
Na nadzoru v Petrolu d. d., Skladišče UNP Štore; Plinarni Maribor d. d., Center za skladiščenje UNP Bohova; Steklarni Rogaška d. d. in Talumu, tovarna aluminija, d. d., Kidričevo so bile ugotovljene manjše nepravilnosti, ki so jih zavezanci odpravili v času inšpekcijskega pregleda, zato jim odločbe niso bile izdane.
Zaradi poplav v letu 2023 se je preverilo, ali so bili obrati  v poplavah poškodovani oziroma poplavljeni. Noben obrat ni bil v poplavah poškodovan oziroma poplavljen. Izjema je bila družba Lecana d. o. o., kjer je plaz zajezil potok in je bil dostop do skladišča nekaj časa onemogočen, ni pa prišlo do zalitja skladišča.
PODNASLOV 3: Ugotovitve nadzorov v obratih manjšega tveganja za okolje
Inšpektorji za okolje so preverjali:
· [bookmark: _Hlk130197714]količine in lastnosti prisotnih nevarnih snovi
· ali obstajajo posamezna zunanja tveganja ali viri nevarnosti, ki bi povečala tveganja ali posledice večje nesreč v obratu
· ali so v obratu prisotne kemikalije ki reagirajo med seboj (in lahko povzročijo požar ali eksplozijo eksotermne reakcije, oksidant reducent, sproščajo se plini)
· ali ima obrat skrbnika za okolje in njegove pristojnosti
· ali ima obrat sklenjeno zavarovanje za okoljsko škodo
· Zasnovo zmanjšanja tveganja za okolje
· ukrepe za preprečevanje in zmanjševanje posledic nesreč
· informacijo za javnost o varnostnih ukrepih in
· ukrepe za preprečevanje nesreč pri pretakanju nevarnih snovi v/iz rezervoarjev v skladiščih in vmesnih rezervoarjev.
Ugotovitve in ukrepi
Kurivu Gorica d. d., Nova Gorica je bila izdala ureditvena odločba, ker niso imeli imenovanega skrbnika varstva okolja. SIJ Acroni, d. o. o., je bila odločba izdana zaradi ugotovitve presežene količine nevarne snovi. Oba zavezanca sta v roku izpolnila zahteve iz odločb. Pri ostalih osmih obratih manjšega tveganja za okolje kršitve niso bile ugotovljene.



